Επίδραση της πανδημίας COVID-19 στην ηλικία έναρξης της ήβης. Μία συστηματική ανασκόπηση
Creators: name: Σέρμπης, Αναστάσιος Ηλία
Publisher: name: Aristotle University of Thessaloniki
Year: 2022
Subjects: Ηλικία έναρξης ήβης
Πρώιμη ήβη
COVID-19
Puberty timing
Precocious puberty

description: Εισαγωγή: Κατά τη διάρκεια των δύο ετών της πανδημίας COVID-19, έχει αναφερθεί αύξηση των περιπτώσεων πρόωρης ήβης και της ταχέως εξελισσόμενης ήβης σε κορίτσια από πολλές χώρες του κόσμου. Προκειμένου να εκτιμηθεί η έκταση φαινομένου, καθώς και πιθανοί παθογενετικοί μηχανισμοί, πραγματοποιήθηκε μια συστηματική ανασκόπηση της σχετικής βιβλιογραφίας. Υλικό και μέθοδοι: Όλη η σχετική βιβλιογραφία σε οποιαδήποτε γλώσσα μέχρι τις 21 Μαΐου 2022 αξιολογήθηκε χρησιμοποιώντας τις βάσεις δεδομένων PubMed και Cochrane. Συνολικά, εντοπίστηκαν 13 εργασίες από τις οποίες επιλέχθηκαν 11 για ανάλυση. Αποτελέσματα: Και στις 11 μελέτες επιβεβαιώθηκε η αύξηση της επίπτωσης της πρόωρης ήβης στα κορίτσια αλλά όχι στα αγόρια. Επιπλέον, σε 3 μελέτες, διαπιστώθηκε επιτάχυνση του ρυθμού εξέλιξης της ήβης είτε μέσω πιο προχωρημένου σταδίου Tanner είτε μέσω πιο υψηλών τιμών γοναδοτροφινών, ορμονών του φύλου, οστικής ηλικίας ή διαστάσεων των έσω γεννητικών οργάνων κατά τη διάγνωση. Καμία από τις μελέτες δεν ανέφερε δεδομένα για πρώιμη εμμηναρχή. Όσον αφορά στις πιθανές αιτίες, υψηλότερο βάρος και αυξημένος λιπώδης ιστός εντοπίστηκε σε 3/11 μελέτες, πιο καθιστικός τρόπος ζωής σε 1/11 και πιο παρατεταμένος χρόνος οθόνης σε 2/11. Επιπλέον, 2/11 μελέτες έδειξαν ότι τα κορίτσια με πρώιμη ήβη είχαν χειρότερες συνήθειες ύπνου. Σημειώνεται ότι καμία από τις μελέτες δεν εντόπισε αυξημένη συχνότητα λοίμωξης με SARS-CοV-2 στα κορίτσια με πρώιμη ήβη. Συμπεράσματα: Η παρούσα συστηματική ανασκόπηση δείχνει ότι η συχνότητα της πρώιμης ήβης και της ταχέως εξελισσόμενης ήβης αυξήθηκε στα κορίτσια κατά τη διάρκεια της πανδημίας COVID-19. Απαιτούνται περαιτέρω μελέτες για να προσδιοριστεί ποιοι από τους παράγοντες που εντοπίστηκαν να σχετίζονται επιδημιολογικά με το συγκεκριμένο φαινόμενο, εμπλέκονται και παθοφυσιολογικά στην εμφάνισή του
description: Introduction: During the two years of COVID-19 pandemic, a rise in cases of precocious puberty and rapidly progressive puberty in girls has been reported from several countries around the world. In order to estimate the extent of this observation, as well as possible related causes, a systematic review of the relevant literature was undertaken. Materials and methods: All relevant literature in various languages till May 21, 2022 was assessed using PubMed and Cochrane databases. In total, 13 papers were identified of which, 11 were selected for the analysis. Results: All 11 papers confirmed an increase in the incidence of precocious puberty in girls but not in boys. In addition, in 3 studies, a rapidly progressive puberty was documented either through more advanced Tanner stage or through more advanced laboratory and/or imaging studies at diagnosis. None of the studies reported data on precocious menarche. Regarding possible causes, higher weight and increased adipose tissue were identified in 3/11 studies, a more sedentary lifestyle in 1/11, and a longer screen time in 2/11. In addition, 2/11 studies showed that girls with precocious puberty had worse sleep habits. Notably, none of the studies found an increased incidence of previous or concurrent SARS-CοV-2 infection in girls with precocious puberty. Conclusion: The current systematic review shows that precocious and rapidly progressing puberty is on the rise in girls since the beginning of COVID-19 pandemic. Further studies are needed to identify which of the factors that are epidemiologically determined to be associated with this phenomenon, are directly implicated in its pathogenesis